b'\n_START_ARTICLE_\nFabryka Samochod\xc3\xb3w Ma\xc5\x82olitra\xc5\xbcowych\n_START_PARAGRAPH_\nFabryka Samochod\xc3\xb3w Ma\xc5\x82olitra\xc5\xbcowych (kort: FSM, dansk: "Fabrik for biler med lille slagvolume") var en polsk statslig bilfabrikant med fabrikker i Bielsko-Bia\xc5\x82a og Tychy._NEWLINE_Fra 1972 byggede fabrikken minibiler af m\xc3\xa6rket Syrena, som tidligere var blevet fremstillet af FSO. Fra 1975 byggede FSM ligeledes Fiat 126, som solgtes som "Polski Fiat 126" eller "FSM 126" med 650 cm\xc2\xb3-motor. I l\xc3\xb8bet af 1970\'erne udvikledes yderligere versioner (pickup og stationcar), som dog ikke blev serieproduceret. Af 126 fandtes der ogs\xc3\xa5 en miniserie med seks hjul til millit\xc3\xa6rt brug, som kaldtes "LPT" (lekki pojazd terenowy, let offroader)._NEWLINE_I 1983 foreslog FSM Fiat at bygge en p\xc3\xa5 prototypen Beskid 106 baseret ny model ligesom den senere Renault Twingo, som skulle afl\xc3\xb8se 126. Dette blev dog ikke til virkelighed, da Fiat fik bygget deres model Cinquecento og senere ogs\xc3\xa5 Seicento og den nye Panda samt en modificeret Fiat Ritmo._NEWLINE_I 1992 blev fabrikken overtaget af Fiat og omd\xc3\xb8bt til Fiat Auto Poland._NEWLINE_I dag bygger den tidligere FSM-fabrik i Tychy, som er Fiats st\xc3\xb8rste fabrik i Europa, ud over den aktuelle Fiat 500 ogs\xc3\xa5 anden generation af Ford Ka, som deler platform med Fiat 500.'